Paul Giamatti

**Paul Edward Valentine Giamatti** (s. 6. kesäkuuta 1967, New Haven, Connecticut, Yhdysvallat) on yhdysvaltalainen näyttelijä.

Giamatti on saanut urallaan Oscar-ehdokkuuden, kolme Golden Globe -palkintoa, Primetime Emmy -palkinnon ja neljä SAG-palkintoa.

## Nuoruus ja opiskelu
Paul Giamatti syntyi 1967 New Havenissa perheeseen, jonka äiti amerikanirlantilainen Toni Smith opetti englantia toisen asteen koulussa oli entinen näyttelijä ja jonka isä Bart Giamatti oli Yalen yliopiston professori. Bartista tuli myöhemmin yliopiston rehtori sekä Major League Baseball komissaari. Paulin veli Marcus on näyttelijä. Hän on näytellyt muun muassa televisiosarjassa *[[Amyn lailla]]*.

Giamatti kävi Choate Rosemary Hallin valmistavaa koulua Connecticutin Wallingfordissa, minkä jälkeen hän opiskeli Yalen yliopistossa. Hän suoritti yliopistossa kaksi tutkintoa, vuonna 1989 Bachelor of Arts -tutkinnon pääaineenaan englanti ja vuonna 1994 esittävien taiteiden Master of Fine Arts -tutkinnon Yale School of Dramassa. Tutkintojensa välissä hän asui Seattlessa, missä hän yritti luoda uraa animaattorina. Hänellä oli myös muutama pieni elokuvarooli.

## Ura
Valmistumisensa jälkeen hän näytteli lukuisissa teatteriproduktioissa (myös Broadwayllä), minkä lisäksi hän esiintyi pienissä rooleissa televisiossa ja elokuvissa. Hän sai 1994 pienen osan televisiosarjasta *[[NYPD Blue]]* sekä vuonna 1996 elokuvasta *[[Rakkauden jumalatar]]*.

Giamattin elokuvauran ensimmäinen merkittävä rooli oli elokuvassa *[[Howard Sternin intiimit osat]]* vuodelta 1997, jossa hän esitti ohjelmajohtaja Kenny ”Pig Vomit” Rushtonia. 1990-luvun lopulla hän esiintyi sivuosissa muun muassa elokuvissa *[[Truman Show]]*, *[[Pelastakaa sotamies Ryan]]* ja *[[Neuvottelija]]*. Vuonna 1999 hän esitti koomikko Bob Zmudaa Andy Kaufmanista kertovassa elokuvassa *[[Man on the Moon]]*.

Giamattin arvostus näyttelijänä kasvoi 2000-vuosikymmenellä. Vuosikymmenen ensimmäisellä puoliskolla hän esiintyi pääosarooleissa elokuvissa *[[American Splendor (elokuva)|American Splendor]]*, jossa hän näytteli Harvey Pekaria, ja *[[Sideways]]*, jossa hän näytteli Miles Raymondia, ja sai useita palkintoehdokkuuksia. Hän oli muun muassa Golden Globe -ehdokkaana, sarjassa paras miespääosa musikaali- tai komediaelokuvassa, roolistaan jälkimmäisessä. Vuonna 2005 hän esitti nyrkkeilymanageri Joe Gouldia Ron Howardin ohjaamassa elokuvassa *[[Cinderella Man]]* ja sai ensimmäisen Oscar-ehdokkuutensa, sarjassa paras miessivuosa. Maalis–huhtikuussa 2008 HBO esitti seitsenosaisen minisarjan *[[John Adams (televisiosarja)|John Adams]]*, jossa Giamatti näytteli pääroolia, Yhdysvaltain toista presidenttiä John Adamsia. Hänelle myönnettiin roolityöstään muun muassa Emmy-palkinto ja Golden Globe, sarjassa paras miespääosa minisarjassa tai televisioelokuvassa.    

Vuonna 2011 Giamatti palkittiin toisen kerran urallaan Golden Globe -palkinnolla, tällä kertaa sarjassa paras miespääosa musikaali- tai komediaelokuvassa. Hän sai palkinnon suorituksestaan elokuvassa *[[Barney's Version]]*, jossa esitti Barney Panofskya. Samana vuonna hän esitti Yhdysvaltain keskuspankin pääjohtajaa Ben Bernankea HBO:n televisioelokuvassa *[[Too big to fail (elokuva)|Too Big to Fail]]*, josta sai Emmy-ehdokkuuden sarjassa paras miessivuosa televisioelokuvassa tai minisarjassa.

Giamattin vuoden 2012 rooleja olivat törkyinen kykyjenetsijä rock-musikaalissa *[[Rock of Ages (elokuva)|Rock of Ages]]*, palkkamurhaajaksi pyrkivä henkilö *[[Cosmopolis (elokuva)|Cosmopoliksessa]]* ja toimittaja kauhukomediassa *[[John Dies at the End]]*. Seuraavana vuonna ilmestyivät animaatioelokuva *[[Turbo (elokuva)|Turbo]], *jossa Giamatti ääninäyttelee etanaa, John F. Kennedyn salamurhaa käsittelevä *[[Parkland (elokuva)|Parkland]], [[12 Years a Slave]], *jossa Giamatti on orjakauppias, sekä *[[Saving Mr. Banks]], *jossa hänen roolihahmonsa on P. L. Traversin autonkuljettaja. Giamatti on puolestaan elokuvassa *[[The Amazing Spider-Man 2]] (2014)* superroisto Sarvikuono*.*

Giamatti näytteli vuosina 2016–2023 Showtime-kanavan draamasarjassa *[[Billions]]*. Talousrikoksia käsitelleessä sarjassa Giamatti oli itsepintainen yleinen syyttäjä. Giamatti teki *Billionsin* ohella myös elokuvia. Vuonna 2018 ilmestyivät *[[The Catcher Was a Spy]]* ilmestyi post-apokalyptinen *[[I Think We’re Alone Now (elokuva)|I Think We’re Alone Now]]* ja draamakomedia *[[Yksityiselämä (elokuva)|Yksityiselämä]]*. Hän oli äänenä dokumenttisarjassa *[[The Sons of Sam: A Descent into Darkness]]*, joka kertoi toimittajasta, joka tutki David Berkowitzin tekemiä murhia. Seikkailuelokuva *[[Jungle Cruise]]* ilmestyi vuonna 2021.

Giamatti palkittiin 2024 Golden Globella parhaasta miespääosasta musikaalissa tai komediassa elokuvasta *[[The Holdovers]]*, jossa hän näytteli tuittuista muinaisen historian opettajaa.

## Yksityiselämä
Paul Giamatti on ollut naimisissa Elizabeth Giamattin (o.s. Cohen) kanssa vuodesta 1997 lähtien. Heillä on yksi lapsi, vuonna 2001 syntynyt poika.

## Filmografia

* *She'll Take Romance* (1990) (TV)
* *Keskiyön jälkeen* (*Past Midnight*) (1992)... Larry Canipe
* *Singles* (1992)
* *Rakkauden jumalatar* (*Mighty Aphrodite*) (1995)
* *[[Sabrina (vuoden 1995 elokuva)|Sabrina]]* (1995)... Scott
* *Painajainen keskellä päivää* (*Before and After*) (1996)
* *Breathing Room* (1996)... George
* *[[Donnie Brasco]]* (1997)
* *Howard Sternin intiimit osat* (*Private Parts*) (1997)... Kenny Rushton
* *[[Kuka sanoo tahdon]]* (*My Best Friend's Wedding*) (1997)... Richard
* *Harry pala palalta* (*Deconstructing Harry*) (1997)... professori Abbott 
* *Pako* (*A Further Gesture*) (1997)
* *Arresting Gena* (1998)... etsivä Wilson
* *Tourist Trap* (1998) (TV)... Jeremiah Piper
* *[[Truman Show]]* (1998)
* *[[Eläintohtori]]* (*Doctor Dolittle*) (1998)
* *[[Pelastakaa sotamies Ryan]]* (*Saving Private Ryan*) (1998)... kersantti Hill
* *Neuvottelija* (*The Negotiator*) (1998)... Rudy
* *Varmat varkaat* (*Safe Men*)... Veal Chop
* *Winchell* (1998) (TV)... Herman Kurfeld
* *Cradle Will Rock* (1999)... Carlo
* *[[Man on the Moon]]* (1999)... Bob Zmuda
* *[[Hiljaiset seinät 2]]* (*If These Walls Could Talk 2*) (2000) (TV)... Ted Hedley
* *[[Hamekyttä]]* (*Big Momma's House*) (2000)... John 
* *Karaoken kummajaiset* (*Duets*) (2000)... Todd Woods 
* *Storytelling* (2001)... Toby Oxman
* *[[Apinoiden planeetta (vuoden 2001 elokuva)|Apinoiden planeetta]]* (*Planet of the Apes*) (2001)... Limbo
* *[[Big Fat Liar – Valehtelija]]* (*Big Fat Liar*) (2002)... Marty Wolf
**[[Thunderpants]]* (2002)... Johnson J. Johnson
**[[American Splendor (elokuva)|American Splendor]]* (2003)... Harvey Pekar
**[[Confidence]]* (2003)... Gordo
**[[The Pentagon Papers]]* (2003) (TV)... Anthony Russo
**[[Paycheck]] * (2003)... Shorty
**[[Sideways]]* (2004)... Miles Raymond

**[[Robots (elokuva)|Robots]] * (2005)... Tim (ääni)
**[[The Fan and the Flower]]* (2005)... kertoja
**[[Cinderella Man]]* (2005)... Joe Gould
**[[The Hawk Is Dying]]* (2005)... George Gattling
**[[Asterix and the Vikings]]* (2006)... Asterix (ääni)
**[[Silmänkääntäjä (elokuva)|Silmänkääntäjä]]* (*The Illusionist*) (2006)... poliisipäällikkö Uhl
**[[Lady in the Water (elokuva)|Lady in the Water]]* (2006)... Cleveland Heep
**[[Muurahaisten kauhu]]* (*The Ant Bully*) (2006)... Stan Beals (ääni)
**[[The Amazing Screw-On Head]]* (TV) (2006)... Screw-On Head (ääni)
* *[[The Nanny Diaries (elokuva)|The Nanny Diaries]]* (2007)... Mr. X
* *[[Shoot 'em Up (elokuva)|Shoot 'em Up]]* (2007)... Karl Hertz
* *[[Fred Claus]]* (2007)... Joulupukki
* *[[John Adams (televisiosarja)|John Adams]]* (2008) (televisiosarja)... John Adams
* *[[Pretty Bird]]* (2008)... Curt
* *[[Cold Souls]]* (2009)... Paul
* *[[The Haunted World of El Superbeasto]]* (2009)... Dr. Satan (ääni)
* *[[Kaksinaamaista peliä (vuoden 2009 elokuva)|Kaksinaamaista peliä]]* (*Duplicity*) (2009)... Richard "Dick" Garsik
* *[[Viimeinen asema]]* (*The Last Station*) (2009)... Vladimir Chertkov
* *[[Barney's Version]]* (2010)... Barney Panofsky
* *[[Win Win]]* (2011)... Mike Flaherty
* *[[Ironclad (elokuva)|Ironclad]]* (2011)... Juhana Maaton 
* *Too Big to Fail* (2011) (TV)... Ben Bernanke
* *[[Kauhea kankkunen 2]]* (*The Hangover Part II*) (2011)... Kingsley
* *[[Vallan kääntöpuoli]]* (*The Ides of March*) (2011)... Tom Duffy 
* *[[Rock of Ages]]* (2012)... Paul Gill 
* *[[12 Years a Slave]]* (2013)... Theophilus Freeman 
* *[[Saving Mr. Banks]]* (2013)... Traversin autonkuljettaja, Ralph
* *[[The Amazing Spider-Man 2]]* (2014)... Aleksei Sytsevich / Rhino
* *[[San Andreas]]* (2015)... Lawrence
* *[[Straight Outta Compton (elokuva)|Straight Outta Compton]]* (2015)... Jerry Heller
* *[[Billions]]* (2016–2023)... Charles "Chuck" Rhoades
* *[[Jungle Cruise]]* (2021)... Nilo Nemolato
* *[[The Holdovers]]* (2021)... Paul Hunham

## Lähteet

## Aiheesta muualla

*